
Aspects on Justice and Home Affairs in the EU Administrative Area 

Abstract: The European Council defined in 1999, in Tampere, the principle of mutual recognition in the criminal 
justice cooperation plan, yielding significant progress on this basis. The most important element of progress in mu- 
tual recognition was achieved through the Council Framework Decision of 13 June 2002 on the European arrest 
warrant, which entered into force on 1 January 2004. This decision makes possible the arrest and transfer of sus- 
pects between EU Member States without formal extradition proceedings, eliminating political interference in the 
process. But this is just a facet of the issue of the way in which justice and home affairs are displayed and imple- 
mented in the European Union's administrative area. 

The evolution of the process of European integration is also due to the advanced policies in the field of justice 
and home affairs (JHA) of the EU for the area of freedom, security and justice area (AFSJ). Therefore, the purpose 
of the paper is to describe the contribution of the evolution of the JHA field to the gradual integration of national 
structures into the EU by identifying the need for rallying at the AFSJ. 

Aspecte referitoare la justiţie şi afaceri interne în spațiul administrativ al Uniunii Europene 

Rezumat: Consiliul European a definit în 1999, la Tampere, principiul recunoașterii reciproce în cadrul planului 
de cooperare în materie de justiţie penală, obținând progrese semnificative pe această bază. Cel mai important ele- 
ment al progresului în recunoașterea reciprocă a fost realizat prin Decizia-cadru a Consiliului din 13 iunie 2002 pri- 
vind mandatul european de arestare, care a intrat în vigoare la 1 ianuarie 2004. Această decizie face posibilă ares- 
tarea și transferul suspecților între statele membre ale UE fără proceduri oficiale de extrădare, eliminând interferen- 
tele politice în acest proces. Dar aceasta este doar o fatetă a problematicii a modalității de manifestare și realizare 
a justiţiei și afacerilor interne în spațiul administrativ al Uniunii Europene. 

Evoluţia procesului de integrare europeană se datorează și politicilor avansate în domeniul justiției și afacerilor 
interne (JAI) ale UE, în contextul realizării spațiului de libertate, securitate și justiție (SLSJ). Așadar, scopul lucrării 
reprezintă descrierea contribuţiei evoluției domeniului JAI asupra integrării graduale în UE a structurilor naţionale 
prin identificarea necesității de raliere la SLSJ. 

Cuvinte-cheie: justiție penală, Eurojust, cooperare judiciară, afaceri interne, JAI. 


Introducere me: „Trebuie să construim un fel de Statele Unite 
In septembrie 1946, Winston Churchill avea o ale Europei. Numai în acest fel, sute de milioane 
declarație premonitoare (Let Europe arise!), şi anu- de muncitori își vor putea recâștiga bucuriile sim- 


Elvira BELDIMAN este avocat în Baroul București, membru al Uniunii Naţionale a Barourilor din România și docto- 


rand în domeniul „Informaţii și securitate naţională” la Universitatea Naţională de Apărare „Carol I” București (e-mail: 


avoelviraQyahoo.co.uk). P 
Florin-Laurenţiu GIUŞCĂ este ofiter în cadrul Comandamentului Logistic Intrunit și doctorand în domeniul „Informaţii 


x5 


și securitate natională la Universitatea Naţională de Apărare „Carol l” București (e-mail: giusca. florin gmail.com). 


Colocviu strategic nr. 4/2019 


ple și speranțele care fac viața să merite a fi trăi- 
tă... Și de ce nu ar trebui să existe un grup euro- 
pean care să ofere un sentiment de patriotism ex- 
tins și de cetățenie comună pentru popoarele îns- 
păimântate ale acestui continent turbulent și pu- 
ternic?”t, 

Observăm că, în prezent, această dorință a lui 
Churchill s-a adeverit, statele membre ale UE in- 
diferent de nivelul lor de dezvoltare sau diversita- 
tea lor culturală sunt unite în angajamentul lor co- 
mun față de pace, democrație, precum și de prima- 
tul respectării drepturilor omului. De altfel, evolu- 
ţia procesului de integrare europeană și politicile 
în domeniul justiției și afacerilor interne (JAI) ale 
UE se desfășoară în contextul construirii și res- 
pectării acestui „spaţiu de libertate, securitate și 
justiție” (SLSJ). 


1. Originile europene ale domeniului justiție 

și afaceri interne 

Tratatele fondatoare ale celor trei Comunităţi 
Europene din anii '50 nu conţineau dispoziţii ofi- 
ciale privind cooperarea în domeniul JAI. În con- 
secinţă, în primele decenii de la înființarea organi- 
zatiei, statele membre ale Comunităţilor Europene 
cooperau în cadrul Uniunii Europene doar pe un 
număr foarte limitat de probleme. Normele JAI erau 
destinate a fi direct legate de piaţa unică, pe pro- 
blematici restrânse precum recunoașterea recipro- 
că a hotărârilor judecătorești în materie civilă şi co- 
mercială. 

Cu toate acestea, a existat un cadru important 
de cooperare în afara sistemului comunitar, în ca- 
re activau statele membre europene, și anume 
Consiliul Europei. Acesta a fost primul factor de 
dezvoltare a integrării europene în materie de JAI. 
În acest cadru european, unele convenții au fost 
negociate (de exemplu, Convenţia privind extră- 
darea din 1957 și Convenţia privind asistenţa reci- 
procă în materie penală din 1972), ceea ce a per- 
mis crearea bazelor cooperării transfrontaliere în 
Europa în domeniul justiţiei penale și au pregătit 
calea spre o cooperare mai strânsă între statele 
membre ale comunităţii europene așa cum s-a dez- 
voltat ulterior. 

Pași importanţi au fost făcuţi atunci când în 1975 
a fost creat Forumul interministerial, așa-numitul 
format TREVI? („Terorism, Radicalism, Extremism 
și Violenţă Politică”), care oferă cadrul organiza- 
toric pentru întâlniri regulate între miniștri și înalţi 
oficiali pentru schimbul de informaţii, dar și pentru 
coordonarea și facilitarea cooperării transfronta- 
liere în lupta împotriva terorismului“. Această or- 
ganizaţie a fost creată în afara Tratatului de insti- 
tuire a Comunităţii Europene, ca o structură de 
cooperare pur interguvernamentală fără temei ju- 
ridic, instituţii permanente sau instrumente juridice 
sau bugetare. Până în anii '80, statele membre au 
extins treptat domeniul de aplicare al cooperării 

TREVI, cuprinzând combaterea traficului de dro- 
guri, spălării banilor și criminalităţii organizate. În 
1985, spaţiul Schengen a fost creat pe baza unui 
acord care pledează pentru consolidarea coope- 
rării polițienești în aceste domenii. 

Statele europene din Schengen: au elaborat și 
implementat treptat un număr mare de așa-numite 
„măsuri compensatorii”, inclusiv în domenii pre- 
cum controlul la frontierele externe, cooperarea 
polițienească, azilul, combaterea diferitelor tipuri 
de infracțiuni și au creat unui Sistem de Informații 
Schengen (SIS)' sofisticat, care să compenseze 
pierderea controalelor tradiţionale la circulaţia per- 
soanelor peste frontierele interne. 

Programul Piaţa Unică, un alt factor de dezvol- 
tare a integrării europene, a fost iniţiat în 1985 și 
s-a încheiat în 19928. Pe lângă eliminarea majori- 
tăţii barierelor rămase în calea liberei circulații a 
mărfurilor, a capitalului și a serviciilor, programul 
a obligat toate statele membre ale comunității eu- 
ropene să consolideze cooperarea în anumite do- 
menii ale JAI pentru a preveni creşterea riscurilor 
la adresa securităţii interne, în contextul măririi flu- 
Xului de mărfuri și de capital peste graniţele inter- 
ne. În cadrul Comunităţii Europene au fost înfiin- 
tate câteva noi grupuri de cooperare interguver- 
namentală (cum ar fi Coordonatorii Grupului din 
Rhodos privind libertatea de mișcare), care, prin- 
tre altele, au pregătit decizia adoptată în 1990 de 
a crea Oficiul European de Poliţie, care ulterior a 
dus la înființarea Europol?. 

În ceea ce privește eșafodajul cooperării în ma- 
terie polițienească, construcţia acestuia a început 
odată cu Tratatul de la Maastricht (intrat în vigoa- 
re în 1993), instrument juridic unde se declara că 
azilul, imigrația, cooperarea judiciară și coopera- 
rea polițienească reprezintă „probleme de interes 
comun”!?. Întrucât unele state membre s-au opus 
oricărei „comunitarizări” a politicilor JAI!1, aceste 
noi competenţe au fost furnizate într-o secțiune 
separată (titlul VI) din Tratatul privind Uniunea Eu- 
ropeană - și nu în Tratatul Comunităţii Europene -, 
care ulterior a devenit cunoscut sub numele de „al 
treilea pilon al UE”, primii doi fiind Tratatul Comu- 
nităţii Europene și Politica Externă și de Securita- 
te Comună (PESC). Un domeniu important era re- 
prezentat de Politica Europeană de Securitate și 
Apărare (PESA), denumită Politica de Securitate și 
Apărare Comună (PSAC) începând cu Tratatul pri- 
vind funcţionarea Uniunii Europene (Tratatul de la 
Lisabona). 

Mai târziu, SLSJ a fost introdus ca domeniu de 
politică prin Tratatul de la Amsterdam din 1999. 
Acesta a înlocuit referința anterioară privind JAI, in- 
trodusă prin Tratatul de la Maastricht. După intra- 
rea în vigoare în 2009 a Tratatului de la Lisabona, 
conceptul SLSJ apare ca al doilea obiectiv al tra- 
tatului (prevăzut la articolul 3 din Tratatul privind 
Uniunea Europeană). În conformitate cu această 

dispoziţie, „Uniunea oferă cetățenilor săi un spațiu 
de libertate, securitate și justiţie, fără frontiere in- 
terne, în interiorul căruia este asigurată libera cir- 
culaţie a persoanelor, în corelare cu măsuri adec- 
vate privind controlul la frontierele externe, dreptul 
de azil, imigrarea, precum și prevenirea criminali- 
tății și combaterea acestui fenomen”??. 


2. Organisme implicate în cooperarea în 

domeniul justiție și afaceri interne 

Originea cooperării interguvernamentale la ni- 
velul UE în domeniul JAI, sensibilitatea acestuia 
în ceea ce privește suveranitatea naţională a sta- 
telor membre și elementele interguvernamentale 
rămase în dispoziţiile Tratatului de la Amsterdam 
au făcut ca statele membre să joace în continuare 
un rol mai important în acest domeniu decât în al- 
te politici comunitarizate ale UE15. Totuși, în acest 
cadru, șefii de stat și de guvern ai UE şi-au asu- 
mat rolul de a iniţia o politică în acest domeniu, 
reducând într-o oarecare măsură rolul tradițional 
al Comisiei ca „motor” al elaborării politicilor. Ast- 
fel, JAI a ajuns să reprezinte cadrul decizional cel 
mai important al Consiliului European privind SLSJ, 
iar, ulterior, prin emiterea Tratatului de la Lisabona, 
conceptul de SLSJ l-a înlocuit pe cel de JAI. 

Tratatul de la Lisabona introduce o serie de noi 
dispoziţii în domeniul JAI, norme care se referă în 
principal la: modificări ale cadrului juridic și ale pro- 
cedurilor legislative aplicabile în mai multe subdo- 
menii; posibilitatea creării unui Parchet European, 
a unui nou comitet permanent al Consiliului pen- 
tru securitate internă (COSI) și a unei dispoziții tran- 
zitorii privind acquis-ul pilonului 31%. De aseme- 
nea, prin Tratatul de la Lisabona se elimină struc- 
tura de tip pilon a legislaţiei UE. Astfel, probleme 
care au fost anterior tratate în cadrul celui de-al 
treilea pilon, precum cooperarea judiciară în ma- 
terie penală și cooperarea polițienească, vor fi tra- 
tate în conformitate cu aceleași reguli ca cele ale 
pieţei unice. În consecință, măsurile UE și natio- 
nale în aceste domenii vor face obiectul revizuirii 
judiciare a Curţii Europene de Justiţie. 

În ceea ce privește împărțirea competenţelor, 
UE poate acționa doar în domeniile în care statele 
membre au autorizat-o să facă acest lucru prin in- 
termediul tratatelor UE. Comisia Europeană are 
drept exclusiv de iniţiativă în domeniile comunita- 
re ale JAI, iar Parlamentul European are un rol con- 
sultativ în ceea ce privește mai multe acte legisla- 
tive în domeniul JAI. 

Coreper IIt și comitetele Consiliului reunesc re- 
prezentanțţii permanenţi, pregătesc deliberările Con- 
siliului JAI16. Această structură se bazează în ma- 
re măsură pe compromisul realizat la textele deja 
elaborate la nivelul comitetelor sale subsidiare, din- 
tre care cele mai importante sunt Comitetul strate- 
gic pentru imigrație, frontiere și azil”, Comitetul pen- 
tru chestiuni de drept civilt8 și Comitetul articolului 


361% care are competenţe în cooperarea judiciară 
în materie penală. 

Agenţiile speciale sunt instituţii sui-generis ca- 
re au sarcini specifice în cadrul realizării SLSJ. Ce- 
le mai importante dintre acestea sunt Europol, Euro- 
just, centrele de monitorizare a drogurilor, rasismu- 
lui și xenofobiei, Academia Europeană de Poliţie și 
Frontex20. 


3. Problematici abordate în cadrul SLSJ 

În cele de urmează vom prezenta pe scurt prin- 
cipalele problematici abordate în cadrul realizării 
SLSJ, cu accent pe cooperarea judiciară în mate- 
rie penală, cuprinzând motivaţia includerii acesto- 
ra pe agenda europeană în cadrul domeniului JAI. 


Politica privind azilul 

Libera circulaţie a persoanelor în cadrul CE și 
eliminarea controalelor la frontierele interne au ofe- 
rit un argument ferm în favoarea unei armonizări 
substanţiale a legislaţiei UE în materie de azil. Într- 
un „Sspațiu” al liberei circulații, măsurile restrictive 
ale unui stat membru inevitabil tind să abată cere- 
rile de azil din alte state membre, cu riscul ca a- 
cest lucru să ducă la reducerea garantiilor gene- 
ralizate pentru azil, având în vedere că așa- 
numitul Regulament Dublin II, stabilește criteriile 
și mecanismele de determinare a statului membru 
responsabil de examinarea unui solicitant de azil. 


Politica privind imigrația 

Principala preocupare a acțiunii UE în domeniul 
imigrației a fost în mare măsură combaterea imigra- 
tiei ilegale. Aceasta se realizează prin diferite meca- 
nisme precum: politica în domeniul vizelor, schim- 
bul de informații, readmisia și repatrierea, coope- 
rarea polițienească și controlul la frontiere. 

În domeniul legislativ au fost adoptate: o decizie- 
cadru privind combaterea traficului de ființe uma- 
ne, o altă directivă privind consolidarea cadrului pe- 
nal pentru a împiedica facilitarea intrării, tranzitu- 
lui și șederii și o directivă care să definească faci- 
litarea intrării, tranzitului și șederii neautorizate. 


Politica privind controlul frontierelor și vizele 

Statele Schengen au dezvoltat un sistem infor- 
matic electronic (SIS) menit să sprijine cooperarea 
la frontierele externe și aplicarea legii în acest do- 
meniu. 


Cooperarea judiciară în materie civilă 

Principala metodă de avansare în materie civi- 
lă a fost recunoașterea reciprocă a hotărârilor ju- 
decătorești și recunoașterea și executarea hotă- 
rârilor judecătorești în materie civilă și comercială, 
conform Regulamentului Bruxelles l, care oricum 
nu acoperă aspecte ale dreptului familiei, dar și nu- 
meroase alte domenii, cum ar fi securitatea socia- 
lă. Cu toate acestea, principiile sale au fost extin- 

se la dreptul familiei prin așa-numitul Regulament 
Bruxelles II privind competenţa, recunoașterea și 
executarea hotărârilor judecătorești în materie ma- 
trimonială și răspunderea părintească. 


Cooperarea judiciară în materie penală 

Consiliul European de la Tampere din 1999 a 
definit principiul recunoașterii reciproce drept pia- 
tra de temelie a cooperării în domeniul justiţiei pe- 
nale aducând progrese semnificative pe această 
bază. La 26 iunie 2001, Consiliul a adoptat o Decizie- 
cadru privind spălarea banilor, identificarea, urmă- 
rirea, înghețarea, confiscarea bunurilor şi confis- 
carea infracțiunii?1, fundamentată pe o Acţiune co- 
mună a Consiliului din 199822, care prevede pune- 
rea în aplicare a ordinelor de confiscare emise în 
alte state membre și facilitarea executării cererilor 
de identificare, urmărire, confiscare sau confisca- 
re a bunurilor provenite din activități criminale. 

În pofida dificultăţilor de armonizare a legisla- 
tiei penale, s-au înregistrat progrese în cazul unor 
forme foarte grave de criminalitate transfrontalieră. 
Consiliul European a adoptat peste 20 de legi ca- 
re oferă elemente de armonizare minimă în ceea 
ce priveşte definirea anumitor tipuri de infracțiuni 
și nivelul sancţiunilor, cum ar fi spălarea banilor, 
crimele de mediu, traficul de fiinte umane, traficul 
de droguri și terorismul. Un alt element important 
al progresului în implementarea unui cadru comun 
de legislaţie penală europeană a fost realizat prin 
emiterea Deciziei-cadru a Consiliului din 13 iunie 
2002 privind mandatul european de arestare2. 
Acest lucru face posibilă arestarea și transferul sus- 
pecțţilor între statele membre ale UE fără procedu- 
ri oficiale de extrădare, eliminând interferențele po- 
litice specifice acestui tip de proces. De asemenea, 
în prezent, mandatul european de arestare preve- 
de o derogare de la principiul dublei incriminări pen- 
tru un total de 32 de infracțiuni?*, inclusiv terorism, 
crimă, fraudă, trafic de persoane și rasism. 

Mai mult, în materia justiţiei penale, UE a pro- 
gresat spre instituţionalizarea în creștere a coope- 
rării transfrontaliere. Consiliul European a înființat 
Reţeaua Judiciară Europeană (RJE) în materie pe- 
nală?5 pentru a facilita cooperarea judiciară prin in- 
termediul punctelor naţionale de contact. De ase- 
menea, la nivel european a fost creată Eurojust ca 
unitate permanentă de investigaţie la frontieră. A- 
vând în componenţa sa magistraţii numiţi de fieca- 
re stat membru, misiunea sa este de a facilita coo- 
perarea judiciară între procurori și magistrați ai sta- 
telor membre ale UE. 


Cooperarea polițienească 

Europol, cu sediul la Haga, a devenit pe deplin 
operaţional în 1997 și are în prezent peste 1.000 
de angajaţi?S. Acesta este conceput pentru a spri- 
jini cooperarea poliţienească transfrontalieră și an- 
chetele naţionale privind infracțiunile transfronta- 

liere prin colectarea, transmiterea și analiza com- 
puterizată a datelor furnizate de forțele de poliţie 
naţionale prin intermediul unităţilor naţionale de con- 
tact ale Europol. Mandatul Europol se extinde la o 
serie de forme de infracțiuni grave transfrontalie- 
re, sprijinind cele 28 de state membre ale UE în 
lupta împotriva terorismului, criminalităţii informa- 
tice și a altor forme grave și organizate de crimi- 
nalitate inclusiv crima organizată, traficul de ființe 
umane și de droguri și contrafacerea monedei Euro. 

O altă structură creată pentru cooperarea poliție- 
nească este așa-numitul Grup operativ de lucru al 
șefilor poliţiei (PCTF - Police Chiefs Task Force), în- 
fiinţat în 2000 să ofere - în cooperare cu Europol - 
o bază pentru schimbul de experienţă, evaluări co- 
mune și planificarea operaţiunilor comune de com- 
batere a crimei organizate. În septembrie 2018, 
PCTF a organizat o conferinţă în cadrul căreia s-au 
reunit la sediul Europol la Haga peste 500 de șefi 
de poliţie și reprezentanţi ai organelor de drept din 
aproape 60 de țări”. 

Indiferent de nivelul de manifestare, cooperarea 
eficientă între autorităţile polițienești ale statelor 
membre UE este necesară pentru prevenirea şi 
combaterea infracțiunilor grave transfrontaliere și 
a terorismului în spaţiul european. 


Concluzii 

Analizarea elementelor specifice de iniţiere și di- 
namică a domeniului justiţiei și afacerilor interne în 
spațiul administrativ al Uniunii Europene este o ne- 
cesitate pentru înţelegerea mecanismului de reali- 
zare a spațiului de libertate, securitate și justiție eu- 
ropeană. 

Se constată astfel că formularea politicilor JAI 
este convergentă funcţiilor și puterilor statale esen- 
tiale ale statului naţional modern, precum și asi- 
gurării securităţii interne a cetăţenilor, cu ajutorul 
controlului frontierelor externe și accesului pe teri- 
toriul naţional, dar și prin administrarea justiției. În 
plus, mecanismele constituite sub umbrela JAI ofe- 
ră soluții pentru o serie de aspecte politice foarte 
sensibile: combaterea criminalităţii și a imigrației ile- 
gale, asigurarea echităţii în materie de azil și pro- 
tecția împotriva abuzurilor și facilitarea accesului la 
justiție. 

Începând cu 1999, Consiliul UE a urmărit dezvol- 
tarea cooperării și a politicilor comune privind di- 
ferite aspecte transfrontaliere, cu scopul de a con- 
strui un spaţiu de libertate, securitate și justiţie în 
UE, prin adoptarea obligatorie din punct de vede- 
re juridic a unor serii de documente comunitare în 
domeniul justiţiei și afacerilor interne. 

Tratatul de la Lisabona a adoptat SLSJ, un con- 
cept mult mai extins decât cooperarea în materie 
de JAI (introdusă prin Tratatul de la Maastricht). 
Conceptul SLSJ a fost introdus pentru a reflecta i- 
deea că menţinerea ordinii publice, păcii și securi- 
tăţii interne, sunt responsabilități împărţite între sta- 

tele membre și UE. 

Printre cele mai importante realizări se numără 
adoptarea de către Consiliul European a Deciziei- 
cadru privind spălarea banilor, identificarea, urmă- 
rirea, înghețarea și confiscarea ordinelor emise în 
alte state membre, care facilitează executarea ce- 
rerilor de identificare, urmărire sau confiscare a 
materialelor utilizate în activităţi criminale, dar și a 
Deciziei-cadru a privind mandatul european de a- 
restare, ambele reprezentând instrumente juridice 
viabile împotriva criminalităţii și menţinerii spațiu- 
lui de justiție, securitate și libertate pentru cetăţenii 
Uniunii Europene. 

În prezent, SLSJ a devenit nu numai un obiec- 
tiv fundamental al integrării prevăzut în tratatele eu- 
ropene, ci și unul dintre domeniile-cheie al intensi- 
ficării acţionale a UE, în sensul în care măsurile în 
materie de JAI aparţin zonelor cu cea mai rapidă 
creștere a acquis-ului comunitar și legislaţiei UE, a- 
cestea fiind cuprinzătoare și ambiţioase într-un grad 
inimaginabil la începutul anilor '90. 

